google/wiki40b huggingface dataset:
देवी सूक्त

देवी सूक्तम् ऋग्वेद का एक मंत्र है जिसे अम्भ्राणी सूक्तम् भी कहते हैं। इसमें ८ श्लोक हैं। यह वाक् (वाणी) को समर्पित है।
यह सूक्त वर्तमान काल में भी हिन्दुओं द्वारा प्रयुक्त है। देवी महात्म्यम् के पाठ के बाद देवी सूक्त का भी पाठ किया जाता है।
सूक्त कुछ इस प्रकार है -
नमो देव्यै महादेव्यै शिवायै सततम् नमः। नमः प्रकृत्यै भद्रायै नियताः प्रणताः स्मताम्।। १।।
रौद्रायै नमो नित्यायै गौर्यै धात्र्यै नमो नमः। ज्योत्स्नायै च इन्दुरूपिण्यै सुखायै सततम् नमः।। २।।
कल्याण्यै प्रणताम् वृद्ध्यै सिद्ध्यै कुर्मो नमो नमः। नैर्ऋत्यै भूभृताम् लक्ष्म्यै शर्वाण्यै ते नमो नमः।। ३।।
दुर्गायै दुर्गपारायै सारायै सर्व कारिण्यै। ख्यात्यै तथैव कृष्णायै धूम्रायै सततम् नमः।। ४।।
अति सौम्याति रौद्रायै नताः तस्यै नमो नमः। नमो जगत् प्रतिष्ठायै देव्यै कृत्यै नमो नमः।। ५।।
या देवी सर्वभूतेषू विष्णु मायेति शब्दिता। नमः तस्यै नमः तस्यै नमः तस्यै नमो नमः ॥ ६ ॥
या देवी सर्वभूतेषू चेतनेत्यभिधीयते। नमः तस्यै नमः तस्यै नमः तस्यै नमो नमः ॥ ७ ॥
या देवी सर्वभूतेषू बुद्धि रूपेण संस्थिता। नमः तस्यै नमः तस्यै नमः तस्यै नमो नमः ॥ ८ ॥
या देवी सर्वभूतेषू निद्रा रूपेण संस्थिता। नमः तस्यै नमः तस्यै नमः तस्यै नमो नमः ॥ ९ ॥
या देवी सर्वभूतेषू क्षुधा रूपेण संस्थिता। नमः तस्यै नमः तस्यै नमः तस्यै नमो नमः ॥ १० ॥
यादेवी सर्वभूतेषू छाया रूपेण संस्थिता। नमः तस्यै नमः तस्यै नमः तस्यै नमो नमः ॥११॥
या देवी सर्वभूतेषू शक्ति रूपेण संस्थिता। नमः तस्यै नमः तस्यै नमः तस्यै नमो नमः ॥१२॥
या देवी सर्वभूतेषू तृष्णा रूपेण संस्थिता। नमः तस्यै नमः तस्यै नमः तस्यै नमो नमः ॥१३॥
या देवी सर्वभूतेषू क्षान्ति रूपेण संस्थिता। नमः तस्यै नमः तस्यै नमः तस्यै नमो नमः ॥१४॥
या देवी सर्वभूतेषू जाति रूपेण संस्थिता। नमः तस्यै नमः तस्यै नमः तस्यै नमो नमः ॥१५॥
या देवी सर्वभूतेषू लज्जा रूपेण संस्थिता। नमः तस्यै नमः तस्यै नमः तस्यै नमो नमः ॥१६॥
या देवी सर्वभूतेषू शान्ति रूपेण संस्थिता। नमः तस्यै नमः तस्यै नमः तस्यै नमो नमः ॥१७॥
या देवी सर्वभूतेषू श्रद्धा रूपेण संस्थिता। नमः तस्यै नमः तस्यै नमः तस्यै नमो नमः ॥१८॥
या देवी सर्वभूतेषू कान्ति रूपेण संस्थिता। नमः तस्यै नमः तस्यै नमः तस्यै नमो नमः ॥१९॥
या देवी सर्वभूतेषू लक्ष्मी रूपेण संस्थिता। नमः तस्यै नमः तस्यै नमः तस्यै नमो नमः ॥२०॥
या देवी सर्वभूतेषू वृत्ति रूपेण संस्थिता। नमः तस्यै नमः तस्यै नमः तस्यै नमो नमः ॥२१॥
या देवी सर्वभूतेषू स्मृति रूपेण संस्थिता। नमः तस्यै नमः तस्यै नमः तस्यै नमो नमः ॥ २२ ॥
या देवी सर्वभूतेषू दया रूपेण संस्थिता। नमः तस्यै नमः तस्यै नमः तस्यै नमो नमः ॥ २३ ॥
या देवी सर्वभूतेषू तुष्टि रूपेण संस्थिता। नमः तस्यै नमः तस्यै नमः तस्यै नमो नमः ॥ २४ ॥
या देवी सर्वभूतेषू मातृ रूपेण संस्थिता। नमः तस्यै नमः तस्यै नमः तस्यै नमो नमः ॥ २५ ॥
या देवी सर्वभूतेषू भ्रान्ति रूपेण संस्थिता। नमः तस्यै नमः तस्यै नमः तस्यै नमो नमः ॥ २६ ॥
इन्द्रियाणाम् अधिष्ठात्री भूतानाम् च अखिलेषु या। भूतेषु सततम् तस्यै व्याप्ति देव्यै नमो नमः ॥ २७ ॥
चिति रूपेण या कृत्स्नमेतद् व्याप्त स्थिता जगत्। नमः तस्यै नमः तस्यै नमः तस्यै नमो नमः ॥ २८ ॥
स्तुता सुरैः पूर्वम् अभीष्ट संश्रयात् तथा सुरेन्द्रेण दिनेषु सेविता। करोतु सा नः शुभहेतुः ईश्वरी शुभानि भद्राणि अभिहन्तु चापदः ॥ २९ ॥
या साम्प्रतम् चोद्धत दैत्य तापितैः अस्माभिः ईशा च सुरैः नमश्यते। या च स्मृता तत्क्षणम् एव हन्ति नः सर्वा पदः भक्ति विनम्र मूर्त्तिभिः ॥ ३० ॥
मालेव हंगारियन एयरलाइंस

यह विश्व की एक प्रमुख वायुयान सेवा हैं |
पेलियोसीन युग

पेलियोसीन युग (Paleocene epoch), जिसे पुरानूतन युग भी कहते हैं, पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 6.6 करोड़ वर्ष पहले आरम्भ हुआ और 5.6 करोड़ वर्ष पहले तक चला। यह पेलियोजीन कल्प (Paleogene) और नूतनजीवी महाकल्प (Cenozoic) का सर्वप्रथम युग था। इस से पहले मध्यजीवी महाकल्प (Mesozoic) के अंतिम कल्प, चाकमय कल्प (Cretaceous), चल रहा था। पेलियोसीन युग के अंत होने पर इयोसीन युग (Eocene) आरम्भ हुआ। पेलोयोजीन कल्प ( तथा पेलोयोसीन युग) और चाकमय कल्प की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।
उत्तर प्रदेश राज्य राजमार्ग १२

मार्ग

यह राजमार्ग कैराना नगर के समीप हरियाणा सीमा से शुरू होता है। हरियाणा राज्य में आगे यही मार्ग पानीपत नगर तक भी जाता है। कैराना से पूर्व की ओर बढ़ता हुआ यह राजमार्ग शामली पहुंचता है, जहां राष्ट्रीय राजमार्ग ७०९ए और ७०९बी इसे काटते हैं। शामली से पूर्व की और आगे बढ़कर यह मुजफ्फरनगर पहुँचता है, जहां राष्ट्रीय राजमार्ग ३३४ इसे काटता है। मुजफ्फरनगर से थोड़ा आगे जाकर यह गंगा नदी को पार करता है, बिजनौर नगर पहुंचता है, जहां यह राष्ट्रीय राजमार्ग ३४ को काटता है। बिजनौर से आगे बढ़कर शेरकोट और अफजलगढ़ होते हुए यह राजमार्ग उत्तराखण्ड सीमा पर स्थित रेहर में समाप्त हो जाता है। उत्तराखण्ड के गठन से पहले यह राजमार्ग १५० किमी का अतिरिक्त सफर तय करके जसपुर, काशीपुर, बाजपुर, रुद्रपुर, किच्छा तथा सितारगंज होते हुए नेपाल सीमा के पास स्थित खटीमा नगर तक जाता था।
जब वी वेड

कहानी

फ़ारिस की माँ की आखिरी ख़्वाहिश होती है कि वो अपने किसी एक आंटी की बेटी से शादी कर ले। फ़ारिस इसमें अपनी सबसे अच्छी दोस्त, निशा की मदद लेता है। अंत में फ़ारिस को एहसास होता है कि वो निशा से प्यार करता है। निशा और ज़ीरो के शादी के दिन वो आता है और सभी के सामने अपने प्यार का इज़हार करता है और एक थप्पड़ लगाने के बाद निशा भी मान जाती है।
चांदिपुरा वाइरस

चांदिपुरा वाइरस एक विषाणु है।
आपिया

इतिहास

आपिया मूल रूप से एक छोटा गाँव (1800 में आबादी 304) था, जहाँ से इसका नाम लिया गया है। आधुनिक राजधानी आपिया की स्थापना 1850 में हुई थी और 1959 से समोआ की आधिकारिक राजधानी रही है।
1900 से 1914 तक पश्चिमी समोआ में जर्मनी का शासन था, जोकि जर्मन समोआ के रूप में ज्ञात था और इसकी राजधानी आपिया थी।
अगस्त 1914 में, न्यूजीलैंड से एक सैन्य अभियान दल द्वारा जर्मन समोआ पर आधिपत्य शुरू हुआ। न्यूजीलैंड ने पश्चिमी समोआ ट्रस्ट टेरिटरी के रूप में वहाँ 1962 में आजादी तक द्वीपों पर शासन किया।

भूगोल

 
अपिया वैसीगानो नदी के मुहाने पर एक प्राकृतिक बंदरगाह पर स्थित है। यह वेया पर्वत (ऊंचाई 472 मीटर (1,549 फीट) के साथ एक संकीर्ण तटीय मैदान पर, लेखक रॉबर्ट लुई स्टीवेन्सन के दफन स्थान के दक्षिण में स्थित है।

जलवायु

आपिया में वर्ष भर समान तापमान के साथ एक उष्णकटिबंधीय वर्षावन जलवायु है। फिर भी, जलवायु भूमध्यरेखीय नहीं है क्योंकि व्यापारिक हवाएं प्रमुख वायुमंडलीय तंत्र हैं और इसके अलावा कुछ चक्रवात भी हैं। आपिया के सबसे शुष्क महीने जुलाई और अगस्त होते हैं, जब औसतन 80 मिलीमीटर (0.26 फीट) बारिश होती है। दिसंबर से मार्च महीने सबसे नम महीना होता है जब औसत मासिक वर्षा 300 मिलीमीटर (0.98 फीट) से अधिक तक हो जाती है। आपिया में वार्षिक औसत तापमान 26 °से. (79 °फ़ै) रहता है।

अर्थव्यवस्था

तालियो एयरवेज, समोआ एयरवेज, और समोआ एयर का मुख्यालय अपिया में है। ग्रे इन्वेस्टमेंट ग्रुप का मुख्यालय अपिया शहर में है। यह कंपनी समोआ में ग्रे इंवेस्टमेंट ग्रुप, समोआ आर्टिसन वॉटर कंपनी लिमिटेड और आपिया बॉटलिंग कंपनी लिमिटेड के शेयरधारकों के रूप में समोआ के पहले निजी नेशनल बैंक के मालिक हैं। ग्रे निवेश समोआ और न्यूजीलैंड भर में वाणिज्यिक और आवासीय संपत्ति निवेश की एक समूह का मालिक है। 
आपिया शहर के तीस प्रतिशत व्यवसाय एक पूर्व एशियाई परिवार के स्वामित्व में हैं। दस प्रतिशत डाउनटाउन व्यवसाय यूरोपीय लोगों के स्वामित्व में हैं, जबकि अन्य 60% स्थानीय समुदाय के स्वामित्व में हैं।

यातायात

आपिया बन्दरगाह समोआ में अब तक का सबसे बड़ा और सबसे व्यस्त बंदरगाह है। कंटेनर, एलपीजी गैस, और ईंधन के साथ अंतर्राष्ट्रीय शिपिंग यहाँ सभी उतरते है। टोकेलॉ और अमेरिकन समोआ के लिये फेरी यहां से संचालित होती हैं। 
फगाली हवाई अड्डा, फगाली में स्थित एक छोटी हवाई पट्टी, आंतरिक उड़ानों और कुछ अंतरराष्ट्रीय उड़ानों अमेरिकी समोआ के पागो पागो के लिए प्रयोग किया जाता है। मुख्य अंतर्राष्ट्रीय हवाई अड्डा, फेलोलो अंतर्राष्ट्रीय हवाई अड्डा, शहर से पश्चिम में ४० मिनट के सफर की दूरी पर है। समोआ की प्रमुख घरेलू एयरलाइंस, पॉलीनेशियन एयरलाइंस और टैलोफा एयरवेज, इस हवाई अड्डे में सेवारत हैं।
मिटामइन उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

मिटामइन उपजिला बांग्लादेश के मध्य में स्थित, ढाका विभाग के किशोरगंज जिले में स्थित है।
महावंश

[[चित्र:|350px| महावंश एक महान इतिहास के लिखि पद्य है। ]]
महावंश (शाब्दिक अर्थ : महान इतिहास) पालि भाषा में लिखी पद्य रचना है। इसमें श्रीलंका के राजाओं का वर्नन है। इसमें कलिंग के राजा विजय (५४३ ईसा पूर्व) के श्रीलंका आगमन से लेकर राजा महासेन (334–361) तक की अवधि का वर्णन है। यह सिंहल का प्रसिद्ध ऐतिहासिक महाकाव्य है। भारत का शायद ही कोई प्रदेश हो, जिसका इतिहास उतना सुरक्षित हो, जितना सिंहल का; डब्ल्यू गेगर की इस सम्मति का आधार महावंस ही है। महान लोगों के वंश का परिचय करानेवाला होने से तथा स्वयं भी महान होने से ही इसका नाम हुआ "महावंस" (महावंस टीका)।
इस टीका ग्रंथ की रचना "महानाम" स्थविर के हाथों हुई। आप दीघसंद सेनापति के बनाए विहार में रहते थे (महावंस टीका, पृ. 502)। दीघसंद सेनापति राजा देवानांप्रिय तिष्य का सेनापति था।
"महावंस" पाँचवीं शताब्दी ई पू से चौथी शताब्दी ई तक लगभग साढ़े आठ सौ वर्षों का लेखा है। उसमें तथागत के तीन बार लंका आगमन का, तीनों बौद्ध संगीतियों का, विजय के लंका जीतने का, देवानांप्रिय तिष्य के राज्यकाल में अशोकपुत्र महेंद्र के लंका आने का, मगध से भिन्न भिन्न देशों में बौद्ध धर्म प्रचारार्थ भिक्षुओं के जाने का तथा बोधि वृक्ष की शाखा सहित महेंद्र स्थविर की बहन अशोकपुत्री संघमित्रा के लंका आने का वर्णन है। सिंहल के महापराक्रमी राजा दुष्टाग्रामणी से लेकर महासेन तक अनेक राजाओं और उनके राज्य काल का वर्णन है। इस प्रकार कहने को "महावंस" केवल सिंहल का इतिहासग्रंथ है, लेकिन वस्तुत: यह सारे भारतीय इतिहास की मूल उपादान सामग्री से भरा पड़ा है।
"महावंस" की कथा महासेन के समय (325-352 ई) तक समाप्त हो जाती है। किंतु सिंहल द्वीप में इस "महावंस" का लिखा जाना आगे जारी रहा है। यह आगे का हिस्सा चूलवंस कहा जाता है। "महावंस" सैंतीसवें परिच्छेद की पचासवीं गाथा पर पहुँचकर एकाएक समाप्त कर दिया गया है। छत्तीस परिच्छेदों में प्रत्येक परिच्छेद के अंत में "सुजनों के प्रसाद और वैराग्य के लिये रचित महावंस का......परिच्छेद" शब्द आते हैं। सैंतीसवाँ परिच्छेद अधूरा ही समाप्त है। जिस रचयिता ने महावंस को आगे जारी रखा उसने इसी परिच्छेद में 198 गाथाएँ और जोड़कर इस परिच्छेद को "सात राजा" शीर्षक दिया। बाद के हर इतिहासलेखक ने अपने हिस्से के इतिहास को किसी परिच्छेद पर समाप्त न कर अगले परिच्छेद की भी कुछ गाथाएँ इसी अभिप्राय से लिखी प्रतीत होती हैं कि जातीय इतिहास को सुरक्षित रखने की यह परंपरा अक्षुण्ण बनी रहे।
महानाम की मृत्यु के बाद महासेन (302 ई) के समय से दंबदेनिय के पंडित पराक्रमबाहु (1240-75) तक का महावंस धम्मकीर्ति द्वितीय ने लिखा। यह मत विवादास्पद है। उसके बाद से कीर्ति राजसिंह की मृत्यु (1815) के समय तक का इतिहास हिक्कडुवे सुमंगलाचार्य तथा बहुबंतुडावे पंडित देवरक्षित ने। 1833 में दोनों विद्वानों ने "महावंस"का एक सिंहली अनुवाद भी छापा। 1815 से 1935 तक का इतिहास यगिरल प्रज्ञानंद नायक स्थविर ने पूर्व परंपरा के अनुसार 1936 में प्रकाशित कराया।
मूल महावंस की टीका के रचयिता का नाम भी महानाम है। किसी किसी का कहना है कि महावंस का रचयिता और टीकाकार एक ही है। पर यह मत मान्य नहीं हो सकता। महावंस टीकाकार ने अपनी टीका को "वंसत्थप्पकासिनी" नाम दिया है। इसकी रचना सातवीं आठवीं शताब्दी में हुई होगी।
और स्वयं महावंस की? इसकी रचना महावंस टीका से एक दो शताब्दी पहले। धातुसेन नरेश का समय छठी शताब्दी है, उसी के आस पास इस महाकाव्य की रचना होनी चाहिए।
उषा मेहता

उषा मेहता (२५ मार्च, १९२० - ११ अगस्त, २०००) ने भारत के स्वतंत्रता आंदोलन में सक्रिय भूमिका निभाई थी और स्वतंत्रता के बाद वह गांधीवादी दर्शन के अनुरूप महिलाओं के उत्थान के लिए प्रयासरत रही। वह भारत छोड़ो आंदोलन के समय खुफिया कांग्रेस रेडियो चलाने के कारण पूरे देश में विख्यात हुईं।

जीवनी

२५ मार्च १९२० को सूरत के एक गांव में जन्मी उषा का महात्मा गांधी से परिचय मात्र पांच वर्ष की आयु में ही हो गया था। कुछ समय बाद राष्ट्रपिता ने उनके गांव के समीप एक शिविर का आयोजन किया जिससे उन्हें बापू को समझने का और अधिक अवसर मिला। इसके बाद उन्होंने खादी पहनने और स्वतंत्रता आंदोलन में भाग लेने का प्रण किया।
उन्होंने मुम्बई विश्वविद्यालय से दर्शनशास्त्र में स्नातक डिग्री ली और कानून की पढ़ाई के दौरान वह भारत छोड़ो आंदोलन में पूरी तरह से सामाजिक जीवन में उतर गई। खुफिया कांग्रेस रेडियो चलाने के कारण उन्हें चार वर्ष की जेल हुई। जेल में उनका स्वास्थ्य बहुत खराब हो गया और उन्हें अस्पताल में भर्ती कराना पड़ा। बाद में १९४६ में रिहा किया गया।
स्वतंत्रता के बाद उन्होंने गांधी के सामाजिक एवं राजनीतिक विचारों पर पीएचडी की और बंबई विश्वविद्यालय में अध्यापन आरंभ किया। बाद में वह नागरिक शास्त्र एवं राजनीति विभाग की प्रमुख बनी। इसी के साथ वह विभिन्न गांधीवादी संस्थाओं से जुड़ी रही। स्वतंत्रता के बाद उषा मेहता गांधीवादी विचारों को आगे बढ़ाने विशेषकर महिलाओं से जुडे़ कार्यक्रमों में काफी सक्रिय रही। उन्हें गांधी स्मारक निधि की अध्यक्ष चुना गया और वह गांधी शांति प्रतिष्ठान की सदस्य भी थीं।
भारत सरकार ने उन्हें पद्मविभूषण से सम्मानित किया। उषा मेहता का निधन ११ अगस्त २००० को हुआ।

गुप्त कांग्रेस रेडियो का संचालन

उषा ने भारत छोड़ो आंदोलन के दौरान अपने सहयोगियों के साथ १४ अगस्त १९४२ को खुफिया कांग्रेस रेडियो प्रारंभ किया थी। इस रेडियो से पहला प्रसारण भी उषा की आवाज में हुआ था। यह रेडियो लगभग हर दिन अपनी जगह बदलता था, ताकि अंग्रेज अधिकारी उसे पकड़ न सकें। इस खुफिया रेडियो को डॉ॰ राममनोहर लोहिया, अच्युत पटवर्धन सहित कई प्रमुख नेताओं ने सहयोग दिया। रेडियो पर महात्मा गांधी सहित देश के प्रमुख नेताओं के रिकार्ड किए गए संदेश बजाए जाते थे। तीन माह तक प्रसारण के बाद अंतत: अंग्रेज सरकार ने उषा और उनके सहयोगियों को पकड़ा लिया और उन्हें जेल की सजा दी गई।
एल्लिल क्लोराइड

एल्लिल क्लोराइड एक कार्बनिक यौगिक है।
सैयद अहमद ख़ान

प्रारंभिक जीवन एवं शिक्षा

सैयद अहमद ख़ाँ का जन्म 17 अक्टूबर 1817 में दिल्ली के सादात (सैयद) ख़ानदान में हुआ था। उन्हे बचपन से ही पढ़ने लिखने का शौक़ था और उन पर पिता की तुलना में माँ का विशेष प्रभाव था। माँ के कुशल पालन पोषण और उनसे मिले संस्कारों का असर सर सैयद के बाद के दिनों में स्पष्ट दिखा, जब वह सामाजिक उत्थान के क्षेत्र में आए। 22 वर्ष की अवस्था में पिता की मृत्यु के बाद परिवार को आर्थिक कठिनाइयों का सामना करना पड़ा और थोड़ी सी शिक्षा के बाद ही उन्हें आजीविका कमाने में लगना पड़ा। उन्होने 1830 ई. में ईस्ट इंडिया कंपनी में लिपिक के पद पर काम करना शुरू किया, किंतु 1841 ई. में मैनपुरी में उप-न्यायाधीश की योग्यता हासिल की और विभिन्न स्थानों पर न्यायिक विभागों में काम किया। हालांकि सर्वोच्च ओहदे पर होने के बावज़ूद अपनी सारी ज़िन्दगी उन्होने फटेहाली में गुज़ारी।

राष्ट्रभक्ति की भावना

1857 की महाक्रान्ति और उसकी असफलता के दुष्परिणाम उन्होंने अपनी आँखों से देखा। उनका घर तबाह हो गया, निकट सम्बन्धियों का क़त्ल हुआ, उनकी माँ जान बचाकर एक सप्ताह तक घोड़े के अस्तबल में छुपी रहीं। अपने परिवार की इस बर्बादी को देखकर उनका मन विचलित हो गया और उनके दिलो-दिमाग़ में राष्ट्रभक्ति की लहर करवटें लेने लगीं। इस बेचैनी से उन्होने परेशान होकर भारत छोड़ने और मिस्र में बसने का फ़ैसला किया। अंग्रेज़ों ने उनको अपनी ओर करने के लिए मीर सादिक़ और मीर रुस्तम अली को उनके पास भेजा और उन्हे ताल्लुका जहानाबाद देने का 
लालच दिया। यह ऐसा मौक़ा था कि वे इनके जाल में फँस सकते थे। वे धनाढ्य की ज़िन्दगी बसर कर सकते थे, लेकिन वे बहुत ही बुद्धिमान और समझदार व्यक्ति थे। उन्होने उस वक़्त लालच को बुरी बला समझकर ठुकरा दी और राष्ट्रभक्ति को अपनाना बेहतर समझा। 
बाद में उन्होने यह महसूस किया कि अगर भारत के मुसलमानों को इस कोठरी से नहीं निकाला गया तो एक दिन हमारी क़ौम तबाह और बर्बाद हो जाएगी और वह कभी भी उठ न सकेगी। इसलिए उन्होंने मिस्र जाने का इरादा बदल दिया और कल्याण व अस्तित्व की मशाल लेकर अपनी क़ौम और मुल्क़ की तरफ़ बढ़ने लगे। यह सच है कि उन्होंने ग़ैर फ़ौजी अंग्रेज़ों को अपने घर में पनाह दी, लेकिन उनके समर्थक बिल्कुल न थे, बल्कि वह इस्लामी शिक्षा व संस्कृति के चाहने वाले थे। उनकी दूरदृष्टि अंग्रेज़ों के षड़यंत्र से अच्छी तरह से वाक़िफ़ थी। उन्हें मालूम था कि अंग्रेज़ी हुकूमत भारत पर स्थापित हो चुकी है और उन्होने उन्हें हराने के लिए शैक्षिक मैदान को बेहतर समझा। इसलिए अपने बेहतरीन लेखों के माध्यम से क़ौम में शिक्षा व संस्कृति की भावना जगाने की कोशिश की ताकि शैक्षिक मैदान में कोई हमारी क़ौम पर हावी न हो सके। मुसलमान उन्हें कुफ्र का फ़तवा देते रहे बावज़ूद इसके क़ौम के दुश्मन बनकर या बिगड़कर न मिले बल्कि नरमी से उन्हें समझाने की कोशिश करते रहे। वे अच्छी तरह से जानते थे कि यह क़ौम जाहिल है, इसलिए उनकी बातों की परवाह किये बिना वे अपनी मन्ज़िल पर पहुँचने के लिए कोशिश करते रहे। आज मुस्लिम क़ौम ये बात स्वीकार करती है कि सर सैयद अहमद खाँ ने क़ौम के लिए क्या कुछ नहीं किया।

मृत्यु

इनकी मृत्यु 27 मार्च 1898 को हृदय गति रुक जाने के कारण हुई।
लार्ड लिनलिथगो

सन् १९३९ को भारत के तत्कालीन वायसराय थे।
भारत छोङो आंदोलन के समय ये भारत के वायसराय थे।
विजय शेंडगे

विजय शेंडगे - मराठी कवी
विजय शेंडगे इस नामसे मराठी वाचक एवं मराठी साहित्य विश्व मे ठीकसे परिचित नहीं है। मगर उनकी कविताये अच्छी कि होती है। प्रेम कविताका उनका आकलन जितना अच्छा है उतनाही सामाजिक विषयोन्का. ' घरट ' , ' वाजत पैंजण , वाजत काकण ' और ' चेहऱ्यामधला चंद्र ' यह उनकी प्रकाशित साहित्याकृतीया. ' रिमझिम पाऊस ' इस शिर्षक से वे ब्लॉग भी लिखते हैं। ' रे घना ' और ' कधी वाटते ' इस नामसे उनकी रचना पर आधरित संगीत कार्यक्रम भी चलाये जाते हैं। कविता के साथ साथ वे कहानिया भी लिखते हैं। उनके ' बायशी ' इस कहाणी को दक्षिण महाराष्ट्र साहित्य परिषद का प्रथम पुरस्कार प्राप्त है।
बरनवाल

बरनवाल (वर्णवाल भी वर्तनी) एक भारतीय सूर्यवंशी समुदाय है।
प्राचीन भारतीय राजवंश | बरनवंशी क्षत्रिय ही वर्तमान में बरनवाल नाम से जाने जाते हैं। इनकी एक शाखा राजवंशी भी कहलाती है। भारत मे मुगल शासक के आक्रमण के फलस्वरूप बरनशहर का पतन हो गया और अधिकांश बरनवंशी वीरगति को प्राप्त हो गये। बचे हुवे बरनवंशी बरनशहर (बुलन्दशहर) से निष्क्रमण कर सुदूर भारत में फैल गये और आजीविका के लिये तलवार छोड़ तराजू पकड़ ली। आज इस समुदाय के बहुसंख्य लोग वाणिज्य व्यवसाय से जुड़े हुवे हैं और इनकी गणना विश्व के सफलतम उद्यमी समुदायों में होती है। पिछले दो हजार वर्षों से इनकी आजीविका का आधार वाणिज्य होने से इनकी गणना क्षत्रिय वर्ण होने के बावजूद "वैश्य बनिया" पोद्दार वर्ग में होती है और स्वयं बरनवाल समाज के लोग अपने आप को "वैश्य बनिया" पोद्दार समुदाय का एक अभिन्न अंग मानते हैं। इनके ३६  गोत्र हैं। 
संस्थापक : महाराजा अहिबरन
वंश : सुर्यवंश 
गद्दी : बरनशहर,
कुलदेवी: महालक्षमी,बगेश्वरी,परमेश्वरी
गोत्र : ३६ :-
गर्ग, वत्सिल, गोयल, गोहिल, करव, देवल, कश्यप, वत्स, अत्रि, वामदेव, कपिल, गालब, सिंहल, आरण्य, काशील, उपमन्यु, यामिनी, पाराशर, कौशिक, मुनास, कत्यापन, कौन्डिल्य, पुलिश, भृगु, सर्वे, अंगीरा, क्रिश्नाभी, उद्धालक, आश्वलायन, भारद्वाज, कनखल, मुद्गल, यमद्गिरी, च्यवण, वेदप्रमिति और सान्स्कृत्तायन।

कथा

बरनवाल समाज राजा अहिबरन से वंश होने का दावा करती है। राजा अहिबरन सूर्यवंशी राजपूत क्षत्रिय थे जिन्हें राजा अग्रसेन का वंशज भी मन जाता है।
बरनवाल समाज में ३६ गोत्र होते हैं: गर्ग, वत्सिल, गोयल, गोहिल, करव, देवल, कश्यप, वत्स, अत्रि, वामदेव, कपिल, गालब, सिंहल, आरण्य, काशील, उपमन्यु, यामिनी, पाराशर, कौशिक, मुनास, कत्यापन, कौन्डिल्य, पुलिश, भृगु, सर्वे, अंगीरा, क्रिश्नाभी, उद्धालक, आश्वलायन, भारद्वाज, कनखल, मुद्गल, यमद्गिरी, च्यवण, वेदप्रमिति और सान्स्कृत्तायन।
उस्मान द्वितीय

शुरुआती ज़िन्दगी

उस्मान द्वितीय का जन्म को तोपकापी सराय, क़ुस्तुंतुनिया में हुआ था। ये सुल्तान अहमद प्रथम (1603–17) और माह फ़िरोज़ ख़ातून के पुत्र थे। कुछ स्रोतों के मुताबिक़ माह फ़िरोज़ ख़ातून यूनानी, एवदोक्सिया, या सर्बियाई मूल से थी। बाद की परंपराओं के मुताबिक़, छोटी उम्र में उनकी माँ ने उनकी तालीम पर ज़ोर दिया और इसलिए उस्मान एक मशहूर शायर बने और वे अरबी, फ़ारसी, यूनानी, लातीनी, इतालवी जैसी विभिन्न भाषाओं के जानकार थे; लेकिन ये दावों की सच्चाई संदिग्ध हैं।
उनके पिता के गुज़रने के बाद तख़्त पर अपने अधिकार जताने में उस्मान की असफलता सम्भवतः हरम में उनकी माँ का अभाव था क्योंकि आम तौर पर उस्मानी शहज़ादों की माँओं ने उनकी संतानों हेतु उत्तराधिकारी पद को सुनिश्चित किया; उस समय उस्मान की माँ की मृत्यु हुई या वे निर्वासित हो गई थी।

शासन

उनके चाचा मुस्तफ़ा प्रथम (1617–18, 1622–23) के ख़िलाफ़ तख़्ता पलट के बाद उस्मान द्वितीय तख़्त पर विराजमान हो गए। उस समय उनकी उम्र 14 साल थी। उनकी जवान उम्र के बावजूद उन्होंने अपने आपको एक शासक के रूप में प्रदर्शित किया। सफ़वी फ़ारस के साथ शांति समझौते पर हस्ताक्षर करने से उन्होंने साम्राज्य की पूरबी सरहद की हिफ़ाज़त सुनिश्चित की। मोल्दावियाई थैलीशाह युद्धों में उन्होंने स्वयं पोलैंड पर उस्मानियों के आक्रमण की अगुवाई की। लेकिन सितम्बर-अक्तूबर 1621 में चोतिन की लड़ाई हारने पर इन्हें पोलैंड के साथ शांति समझौते पर हस्ताक्षर करने के लिए मजबूर थे। उस्मन द्वितीय क़ुस्तुंतुनिया लौटे और इन्होंने जाँनिसारियों की कायरता और अपने राज्यकारियों की अक्षमता को उस्मानियों की इस बेइज़्ज़ती के लिए दोषी ठहराया।
उस्मान द्वितीय की सबसे अहम कमज़ोरी यह थी कि शाही हरम में इनकी कोई ताक़तवर हामी नहीं थी। 1620 से उस्मान की मृत्यु तक एक दाया ख़ातून (daye hatun, दाई माँ) वालिदा सुल्तान के पद पर नियुक्त की गई थी, लेकिन ये दाया ख़ातून पुराने महल में मुस्तफ़ा प्रथम की माँ हलीमा सुल्तान के प्रभाव का मुक़ाबला नहीं कर सकी। पिटर्ज़बर्ग के मुताबिक़ उस्मान की कोई ख़ासकी सुल्तान नहीं थी, जबकि पियर्स के मुताबिक़ आयशा सुल्तान उनकी ख़ासकी थी। लेकिन स्पष्ट है कि आयशा ने उनके पति के शासनकाल की अवधि में वालिदा सुल्तान की भूमिका नहीं निभाई।

देहांत

जाँनिसारियों के प्रभाव को कम करने के ख़ातिर उस्मान द्वितीय ने तमाम कॉफ़ी दुकानों (बादशाह के विरुद्ध षड्यंत्र रचने के लिए अहम जगहें) पर पाबंदी लगा दी। उस्मान ने भी एक नई अधिक वफ़ादार सेना की स्थापना करने की योजना बनाई। इसके परिणामस्वरूप जाँनिसारियों ने बग़ावत की और जवान सुल्तान तुरंत येदिकुले क़िले में गिरफ़्तार कर लिया गया था, और वहाँ गले दबाने से उनकी जाँनिसारियों के द्वारा हत्या की गई।

लोकप्रिय संस्कृति में

2015 तुर्कीयाई टीवी धारावाहिक मुह्तेशेम यूज़्यिल: कॉव्सेम, अभिनेता तानेर ओल्मेज़ ने उस्मान द्वितीय की भूमिला निभाई।
पीएचपी

प्रारंभिक संस्करण

पीएचपी विकास 1994 में रसमस लेरडॉर्फ ने शुरू किया। अब इसके सन्दर्भ में कार्यान्वयन पी एच पी समूह द्वारा किया जाता है।
डाक टिकट

डाक टिकट चिपकने वाले कागज से बना एक साक्ष्य है जो यह दर्शाता है कि, डाक सेवाओं के शुल्क का भुगतान हो चुका है। आम तौर पर यह एक छोटा आयताकार कागज का टुकड़ा होता है जो एक लिफाफे पर चिपका रहता है, यह दर्शाता है कि प्रेषक ने प्राप्तकर्ता को सुपुर्दगी के लिए डाक सेवाओं का पूरी तरह से या आंशिक रूप से भुगतान किया है। डाक टिकट, डाक भुगतान करने का सबसे लोकप्रिय तरीका है; इसके अलावा इसके विकल्प हैं, पूर्व प्रदत्त-डाक लिफाफे, पोस्टकार्ड, हवाई पत्र आदि। डाक टिकटों को डाक घर से खरीदा जा सकता है। डाक टिकटों के संग्रह को डाक टिकट संग्रह या फिलेटली कहा जाता है। डाक टिकट इकट्ठा करना एक शौक है।
भारतविद्या

भारतीय उपमहाद्वीप की भाषाओं, ग्रन्थों, इतिहास, एवं संस्कृति का अध्ययन भारतविद्या (Indology) कहलाती है। यह एशिया अध्ययन का एक भाग है। इसे भारत-अध्ययन (Indic study) या दक्षिण-एशियायी अध्ययन भी कहा जाता है।
दण्डसंहिता

दण्डसंहिता (criminal code या penal code) उस दस्तावेज को कहते हैं जिसमें किसी प्राधिकारी (जैसे देश या प्रान्त) के सभी या अधिकांश दण्ड विधान संकलित होते हैं। उदाहरण के लिए भारतीय दण्ड संहिता में भारत में किए गये विभिन्न आपराधिक कृत्यों के लिए भिन्न-भिन्न प्रकार के दण्ड का वर्णन है। किसी दण्डसंहिता में प्रायः विभिन्न प्रकार के अपराधों का वर्णन/परिभाषा होती है, उन अपराधों के सिद्ध हो जाने पर दिये जाने वाले दण्ड तथा कुछ सामान्य बातें (जैसे परिभाषा, पूर्वव्यापी अभियोजन का निषेध (prohibitions on retroactive prosecution) आदि )
अंतःक्षेपी संचन

अंतःक्षेपी संचन (Injection molding) एक निर्माण प्रक्रिया है जो थर्मोप्लास्टिक पदार्थों तथा थर्मोसेटिंग पदार्थों से विभिन्न वस्तुएँ बनाने में प्रयुक्त होती है।
इस प्रक्रिया में पदार्थ को एक गर्म नाल (बैरल) में ले जाया जाता है, मिश्रित किया जाता है और साँचा कोटर (मोल्ड कैविटी) में बलपूर्वक घुसा दिया जाता है। यहाँ ठंडा होकर कठोर हो जाता है और कोटर का आकार ग्रहण कर लेता है।
जब किसी उत्पाद की डिजाइन पूरी हो जाती है तो साँचे की डिजाइन करने वाले किसी धातु (प्रायः इस्पात या अलुमिनियम) से मोल्ड का निर्माण करते हैं। अंतःक्षेपी संचन का उपयोग बहुतायत में होता है और इस प्रक्रिया द्वारा छोटे-से-छोटा अवयव से लेकर कारों की सम्पूर्ण शरीर तक बनाया जाता है।
जेद्दाह मेट्रो

जेद्दाह मेट्रो जेद्दाह, सऊदी अरब शहर में एक योजनाबद्ध मेट्रो प्रणाली है। कई लाइनों का निर्माण पांच वर्षों के दौरान किया जाएगा जो अंततः सार्वजनिक परिवहन कम्यूटर शेयर को मौजूदा 1 से 2 प्रतिशत तक 30% तक बढ़ाने का लक्ष्य रखेंगे।
ग्रहलाघव

ग्रहलाघव खगोलविद्या का प्रसिद्ध संस्कृत ग्रन्थ है। इसके रचयिता गणेश दैवज्ञ हैं। सूर्यसिद्धान्त तथा ग्रहलाघव ही भारतीय पंचांग के आधारभूत ग्रन्थ हैं।

टीकाएँ

ग्रहलाघव पर टापरग्रामस्थ गङ्गाधर की शक १५०८ की टीका है। मस्सारि की टीका शक १५२४ की और विश्वनाथ की शक १५३४ के आसपास की है। उसमें उदाहरण है। इस टीका को उदाहरण भी कहते हैं।

ग्रहलाघाव तथा ग्रहकौतुक

ग्रहकौतुक, गणेश के पिता केशव की रचना है। ग्रहलाघव में केशव और गणेश दोनों के अनुभवों का उपयोग होने के कारण ग्रहूकौतुक की अपेक्षा उसे अधिक प्रत्ययद होना चाहिए। कहीं-कहीं ग्रहकौतुक की गणित करने की पद्धति ग्रहलाघव की अपेक्षा सरल है पर कुछ बातों में ग्रहलाघव की पद्धति अधिक सुविधाजनक है। लगता है इसी कारण ग्रहकौतुक का लोप और ग्रहलाघव का प्रचार हुआ। सब बातों का विचार करने से गणेश की अपेक्षा केशव की योग्यता अधिक मालूम होती हैं, पर ग्रहलाघव की योग्यता ग्रहकौतुक की अपेक्षा अधिक है, क्योंकि उसमें पिता-पुत्र दोनों के अनुभव एकत्र हो गये हैं।
बीठड़ी

बीठड़ी एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बीठड़ी गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २५३१  है।